**Likumprojekta „Grozījumi likumā „Par nodokļiem un nodevām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts pamatojoties uz Patērētāju tiesību aizsardzības likuma (turpmāk - PTAL) pārejas noteikumu 25.punktu, kas nosaka, ka lai nodrošinātu PTAL 8.panta 1.3 daļas piemērošanu, Ministru kabinets ne vēlāk kā līdz 2015.gada 1.oktobrim iesniedz Saeimai grozījumus likumā “Par nodokļiem un nodevām”.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nebanku kreditēšanas pakalpojumiem ir būtiska ietekme uz Latvijas mājsaimniecību labklājību un stabilitāti. Sektora attīstība un jaunu, inovatīvu produktu ieviešana tirgū notiek ļoti strauji un kredītņēmējiem vairumā gadījumu nav pietiekošas zināšanas par finanšu pakalpojumu būtību, tiesībām un pienākumiem, kā rezultātā pastāv liels pārkāpumu risks. Lai šo risku mazinātu, no 2011.gada 1.novembra stājās spēkā prasība par nebanku kreditēšanas pakalpojumu sniedzēju obligātu licencēšanu, papildus nosakot, ka reizi gadā veicama licences pārreģistrācija.Saskaņā ar pašreiz spēkā esošo PTAL un likumu “Par nodokļiem un nodevām” kreditēšanas pakalpojuma sniedzējs maksā valsts nodevu par pirmreizējo licences izsniegšanu, kā arī ikgadējo valsts nodevu par licences pārreģistrāciju. 2015.gada 28.maijā Saeima trešajā lasījumā atbalstīja Likumprojektu „Grozījumi Patērētāju tiesību aizsardzības likumā” ar kuriem paredzēts grozīt PTAL 8.panta 1.3 daļu, kas paredz izmaiņas attiecībā uz nebanku kredītdevēju licencēšanas kārtību, t.i., tiek atcelta līdzšinējā kārtība, kas paredzēja, ka licences pārreģistrācija veicama katru gadu. Turpmāk licences kapitālsabiedrībām, kas sniedz patērētāju kreditēšanas pakalpojumus, tiks izsniegtas uz nenoteiktu laiku. Vienlaikus, lai arī turpmāk nodrošinātu Patērētāju tiesību aizsardzības centra (turpmāk - PTAC) uzraudzības darbību nepārtrauktību, kā dēļ tika sākotnēji ieviesta ikgadējā pārreģistrācija un attiecīgā valsts nodeva, augstāk minētajos PTAL grozījumos tika noteikta ikgadēja valsts nodeva par kreditēšanas pakalpojumu sniedzēja darbības uzraudzību. Minētie PTAL grozījumi kopā ar šo likumprojektu samazina administratīvo slogu uzņēmējiem, atceļot pienākumu veikt licences pārreģistrāciju, kam bija jāveic virkne darbību.Tāpat, līdz ar ikgadējās pārreģistrācijas atcelšanu PTAC resursi tiks pilnībā novirzīti pastiprinātai un nepārtrauktai nebanku kreditēšanas pakalpojumu sniedzēju uzraudzībai, jo PTAC pienākumos vairs neietilps pieteikumu izskatīšana par licences pagarināšanu un citas ar to saistītās darbības. Ņemot vērā to, ka pieteikumi pārreģistrācijai tiek saņemti no vairāk kā 50 uzņēmumiem vienā un tai pašā gada periodā (septembris-novembris), visi iestādes resursi, kas paredzēti finanšu sektora uzraudzībai, šajā periodā tiek veltīti pārreģistrācijas veikšanai un uzraudzība tirgū ir apgrūtināta, kas apdraud patērētāju ne tikai kreditēšanas, bet arī citās finanšu pakalpojumu nozarēs. Papildus ir izstrādāti Grozījumi Ministru kabineta 2011.gada 29.marta noteikumos Nr.245 „Noteikumi par kārtību, kādā izsniedz, pārreģistrē, aptur un anulē speciālo atļauju (licenci) patērētāju kreditēšanas pakalpojumu sniegšanai un maksā valsts nodevu par speciālās atļaujas (licences) izsniegšanu un pārreģistrāciju, kā arī prasībām kapitālsabiedrībai speciālās atļaujas (licences) saņemšanai”, precizējot kārtību, kādā PTAC īsteno nepārtrauktu kapitālsabiedrību uzraudzību, kā arī atceļot arī ar pārreģistrāciju saistītās darbības, piemēram, nepieciešamo dokumentu sagatavošanu un iesniegšanu.Minētajos noteikumos arī tiks paredzēts, ka gadījumos, kad kapitālsabiedrībai tiek izsniegta jauna speciālā atļauja (licence), tad par pirmo gadu ikgadējā valsts nodeva par kreditēšanas pakalpojumu sniedzēja darbības uzraudzību nebūs jāmaksā. Ikgadējā valsts nodeva par kreditēšanas pakalpojumu sniedzēja darbības uzraudzību būs jāmaksā tikai par katru nākamo kalendāro gadu .Lai iepriekš minētās izmaiņas ieviestu, ir nepieciešams veikt grozījumus likumā „Par nodokļiem un nodevām”, izslēdzot 11.panta otrās daļas 111.punktā vārdus “un tās pārreģistrāciju”, kā arī papildināt iepriekš minētā panta daļu ar 131.punktu šādā redakcijā: “par licencēto kapitālsabiedrību, kuras sniedz patērētāju kreditēšanas pakalpojumus, darbības uzraudzību (ikgadējā nodeva)”. Likums stājas spēkā 2016.gada 1.janvārī. |
| 3. | Projekta izstrādē iesaistītās institūcijas | PTAC. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecas uz kapitālsabiedrībām, kas sniedz patērētāju kreditēšanas pakalpojumus. Šobrīd darbojas 56 patērētāju kreditēšanas pakalpojumu sniedzēji, kas saņēmuši PTAC izsniegtās licences. Ņemot vērā, ka likumprojekts nenosaka nodevu apmērus un paredz aizstāt vienu nodevu ar citu, tam nav tiešas finansiālas ietekmes uz nebanku kreditēšanas uzņēmumiem. Nodevu likmes nosaka Ministru kabineta 2011.gada 29.marta noteikumos Nr.245 „Noteikumi par kārtību, kādā izsniedz, pārreģistrē, aptur un anulē speciālo atļauju (licenci) patērētāju kreditēšanas pakalpojumu sniegšanai un maksā valsts nodevu par speciālās atļaujas (licences) izsniegšanu un pārreģistrāciju, kā arī prasībām kapitālsabiedrībai speciālās atļaujas (licences) saņemšanai”, kuros šobrīd tiek izstrādāti grozījumi. Nodevas apmēru šobrīd nav paredzēts mainīt. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts turpina 2015.gada 28.maijā Saeimā apstiprinātā un 18.jūnijā izsludinātā likuma „Grozījumi Patērētāju tiesību aizsardzības likumā” iesākto administratīvā sloga samazināšanu, atceļot licences pārreģistrācijas pienākumu komersantiem un ar to saistītās darbības.Likumprojekts nodrošinās PTAL 8.panta 1.3 daļā noteikto, kas paredz izmaiņas attiecībā uz nebanku kredītdevēju licencēšanas kārtību un, ņemot vērā, ka turpmāk izsniedzamās licences nebanku kreditēšanas pakalpojumu sniegšanai būs beztermiņa, projekts paredz aizstāt šobrīd piemērojamo ikgadējo nodevu par pārreģistrāciju ar jaunu valsts nodevas veidu - ikgadējo valsts nodevu par kreditēšanas pakalpojumu sniedzēja darbības uzraudzību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **810 825** | **0** |  **+14 225** | **+42 675** | **+56 900** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  810 825 |  0 | +14 225 | +42 675 |  +56 900 |
| 1.2. valsts speciālais budžets |  0 |  0 |  0 |   |   |
| 1.3. pašvaldību budžets |  0 |  0 |  0 |   |   |
| 2. Budžeta izdevumi: | **183 800** | **0** | **0** | **0** | **0** |
| 2.1. valsts pamatbudžets | 183 800 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **627 025** | **0** |  **+14 225** | **+42 675** | **+56 900** |
| 3.1. valsts pamatbudžets | 627 025 | 0 | +14 225 | +42 675 |  +56 900 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 | 0  |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Tā kā mainās tikai nodevas objekta nosaukums, bet ne apmērs, **finansiālā ietekme uz budžetu ir nemainīga attiecībā pret pašreizējo situāciju**.Budžeta ieņēmumi aprēķināti, ņemot vērā plānoto nodevas maksātāju – patērētāju kreditēšanas pakalpojumu sniedzēju, skaitu:2016.gadā: **825 050 *euro*** (14225 *euro* x 58);2017.gadā: **853 500 *euro*** (14225 *euro* x 60);2018.gadā: **867 725 *euro*** (14225 *euro* x 61).Budžeta izdevumu sadaļā atspoguļotas uzraudzības izmaksas, ko veido atlīdzība, pakalpojumu apmaksa un materiālais nodrošinājums darbiniekiem, kas iekļauti budžeta bāzes izdevumos. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Lai gan tiek noteikts jauns valsts nodevas objekts, finansiālā ietekme uz budžetu ir nemainīga attiecībā pret likumā “Par valsts budžetu 2015.gadam” un likumā par “Par vidēja termiņa budžeta ietvaru 2015., 2016. un 2017.gadam” apstiprināto, kā arī 2018.gadam prognozēto ieņēmumu apmēru un Ekonomikas ministrijas budžeta bāzes izdevumos uzraudzības veikšanai paredzētiem finanšu līdzekļiem, jo vienlaicīgi tiek izslēgts iepriekš pastāvējušais valsts nodevas objekts un jaunajam valsts nodevas objektam paredzēts noteikt iepriekš pastāvējušam valsts nodevas objektam identisku likmi. Kā jau minēts iepriekš, nodevu likmes nosaka Ministru kabineta 2011.gada 29.marta noteikumi Nr.245 „Noteikumi par kārtību, kādā izsniedz, pārreģistrē, aptur un anulē speciālo atļauju (licenci) patērētāju kreditēšanas pakalpojumu sniegšanai un maksā valsts nodevu par speciālās atļaujas (licences) izsniegšanu un pārreģistrāciju, kā arī prasībām kapitālsabiedrībai speciālās atļaujas (licences) saņemšanai”, kuru grozījumi izsludināti VSS š.g. 27.augustā (VSS-908). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saskaņā ar Patērētāju tiesību aizsardzības likuma pārejas noteikumu 25.punktu, lai nodrošinātu PTAL 8.panta 1.3 daļas piemērošanu, attiecīgus grozījumus, nosakot ikgadējās valsts nodevas par kreditēšanas pakalpojumu sniedzēja darbības uzraudzību apmēru, nepieciešams izdarīt arī Ministru kabineta 2011.gada 29.marta noteikumos Nr.245 “Noteikumi par kārtību ,kādā izsniedz, pārreģistrē, aptur un anulē speciālo atļauju (licenci) patērētāju kreditēšanas pakalpojumu sniegšanai un maksā valsts nodevu par speciālās atļaujas (licences) izsniegšanu un pārreģistrāciju, kā arī prasībām kapitālsabiedrībai speciālās atļaujas (licences) saņemšanai”. Minētie grozījumi ir sagatavoti un izsludināti 27.augustā (VSS-908). |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību Likumprojekta izstrādē saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktu, Likumprojekts 2015.gada 17.jūlijā tika ievietots Ekonomikas ministrijas mājas lapā *www.em.gov.lv*. Vienlaikus Likumprojekts 2015.gada 17.jūlijā tika nosūtīts saskaņošanai arī Latvijas Darba devēju konfederācijai**,** Latvijas Tirdzniecības un rūpniecības kamerai, Latvijas Lombardu asociācijai, Latvijas Nebanku kredītdevēju asociācijai, Latvijas Hipotekāro nebanku aizdevēju asociācijai. |
| 2. | Sabiedrības līdzdalība projekta izstrādē | Visu publiskās apspriešanas laiku tika nodrošināta Likumprojekta pieejamība Ekonomikas ministrijas mājas lapā. Paziņojumā par līdzdalības iespējām tiesību akta izstrādes procesā sabiedrība tika aicināta rakstiski sniegt viedokli par likumprojektu līdz 2015.gada 31.jūlijam vai pieteikties atzinuma sniegšanai pēc Likumprojekta izsludināšanas Valsts sekretāru sanāksmē.Latvijas Darba devēju konfederācijai**,** Latvijas Tirdzniecības un rūpniecības kamerai, Latvijas Lombardu asociācijai, Latvijas Nebanku kredītdevēju asociācijai un Latvijas Hipotekāro nebanku aizdevēju asociācijai nosūtītajā vēstulē minētās organizācijas tika aicināts sniegt rakstveida atzinumu līdz 2015.gada 31.jūlijam. |
| 3. | Sabiedrības līdzdalības rezultāti | Aicinot sabiedrībai sniegt viedokli par Likumprojektu līdz 2015.gada 31.jūlijam, Ekonomikas ministrija saņēma viedokļus no Latvijas Nebanku kredītdevēju asociācijas, Latvijas Lombardu asociācijas, Latvijas Darba devēju konfederācijas un Latvijas Tirdzniecības un rūpniecības kameras. Latvijas Tirdzniecības un rūpniecības kamera un Latvijas Nebanku kredītdevēju asociācija atbalstīja likumprojektu kā administratīvo slogu samazinošu iniciatīvu. Latvijas Hipotekāro nebanku aizdevēju asociācija viedokli nesniedza. Latvijas Lombardu asociācija un Latvijas Darba devēju konfederācija izteica atbalstu likumprojektam, vienlaikus norādot, ka būtu pārskatāms ikgadējās nodevas apmērs. Tā kā šis likumprojekts nenosaka nodevu apmērus, minētais jautājums būtu izskatāms, apspriežot grozījumus Ministru kabineta 2011.gada 29.marta noteikumos Nr.245 (VSS-908). |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās PTAC. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek mainīts PTAC uzraudzības veids. Ar ikgadējās pārreģistrācijas atcelšanu PTAC pienākumos neietilps pieteikumu izskatīšana par licences pagarināšanu un citas ar to saistītās darbības, līdz ar to iestādes resursi, kas paredzēti nebanku kreditēšanas pakalpojumu uzraudzībai, tiks pilnībā novirzīti pastiprinātai nebanku kreditēšanas pakalpojumu sniedzēju uzraudzībai. |
| 3. | Cita informācija | Nav. |

Ekonomikas ministre D.Reizniece-Ozola

Vīza:

Valsts sekretārs R.Beinarovičs

18.09.2015 10:00

1733

Višs, 67013179
Edgars.Viss@em.gov.lv